བོད་སྐྱོར་དགེ་རྒན་དང་ས་གནས་ཀྱི་དགེ་རྒན་དབར་ཕན་ཚུན་མཉམ་འགུལ་ཡང་ཡང་བྱེད་ཀྱི་ཡོད།སློབ་གྲྭས་གཟའ་འཁོར་རེར་སློབ་དཔྱོད་བྱེད་སྒོ་སྤེལ་བའི་ནང་ཚང་མས་ཕན་ཚུན་སློབ་ཚན་ཉན་པ་དང་དཔྱད་བརྗོད་བྱས་ཏེ་ལེགས་པའི་ཆ་གླེང་ལ་མི་འདང་བའི་སྐྱོན་ཡང་འདོན་གྱི་ཡོད།བོད་རིགས་དགེ་རྒན་ཚོའི་མིག་རྒྱང་རིང་དུ་བཏང་སྟེ་སྔོན་ཐོན་གྱི་སློབ་ཁྲིད་བྱེད་སྟངས་དང་ལེན་ཐུབ་ཆེད།ན་ནིང་སློབ་གྲྭས་བོད་རིགས་དགེ་རྒན་ལ་ཉེ་བ་ཁག་གཉིས་བྱས་ཏེ་ཅང་སུའུ་ནན་ཐུང་དང་དབྱང་ཀྲོའུ་སོགས་ཀྱི་སྙན་གྲགས་ཆེ་བའི་སློབ་འབྲིང་ལ་སྤེལ་རེས་སློབ་སྦྱོང་བྱེད་པར་བཏང་ཞིང་།སློབ་ཁྲིད་དོ་དམ་མཁན་སློབ་སྤྱི་གཞོན་པ་ཐང་ཝུའེ་ཡིས་སྤེལ་རེས་དང་འབྲེལ་འདྲེས་ཁྲོད་སློབ་གྲྭའི་སློབ་ཁྲིད་ཀྱི་སྤུས་ཚད་ལ་ངོ་བོའི་ཐོག་ནས་འགྱུར་ལྡོག་འགྲོ་བཞིན་ཡོད་ཅེས་མྱོང་ཚོར་ཟབ་མོས་བཤད།